Blaze7451/Wiki-th-20250601 huggingface dataset:
วโรดม เข็มมณฑา

วโรดม เข็มมณฑา (เกิด 1 เมษายน พ.ศ. 2533) ชื่อเล่น คิมม่อน เป็นนักร้อง นักแสดง ดีเจ และพิธีกรชาวไทย เขาเป็นที่รู้จักในบทมิ่งขวัญใน ละครเดือนเกี้ยวเดือน 2Moons The Series

**ประวัติ**
วโรดม เข็มมณฑา เกิดวันที่ 1 เมษายน พ.ศ. 2533 มีพี่น้องทั้งหมด 4 คน คิมม่อนเป็นลูกคนที่ 3 จบจากโรงเรียนวัดทรงธรรม บิดารับราชการทหาร ส่วนมารดารับราชการครู ทางครอบครัวจึงอยากให้รับราชการ จึงเลือกเรียนคณะครุศาสตร์ตามที่มารดาแนะนำให้ ซึ่งขณะที่เรียนมหาวิทยาลัยมหาวิทยาลัยราชภัฏธนบุรี  และได้เป็นครูฝึกสอนที่โรงเรียนมัธยมวัดสิงห์ และโรงเรียนบ้านขุนสมุทรจีน

**กิจการส่วนตัว**
เคยทำแบรนด์เสื้อร่วมกับเพื่อนๆ แต่เนื่องจากไม่ค่อยมีเวลาจึงถอนตัวออกมา 
ต่อมาได้ทำกิจการเป็นของตัวเองในชื่อ  Wolfy.Brand
และได้เปิดร้านอาหารในชื่อ ลุงคิมกระทะเนย ปัจจุบันปิดกิจการแล้ว

**เข้าสู่วงการ**
คิมม่อนมีชื่อเสียงจากการเป็นดีเจรายการออนไลน์ จึงได้มีโอกาสได้เล่นมิวสิกวิดีโอเพลงอนาคตของวงสล็อตแมชชีน ซึ่งเรื่องราวในมิวสิกวีดีโอได้ทำมาจากชีวิตจริงของวโรดม และมีชื่อเสียงมากขึ้นจากการการคัดเลือกนักแสดง เลิฟซิคเดอะซีรีส์ รักวุ่น วัยรุ่นแสบ ซีซัน 2 และPart Time The Series วัยกล้าฝันในบทฮอลล์ และยังเป็นสมาชิกบอยแบนด์ วงBUFF4 ศิลปินที่เกิดจากการรวมตัวกันของนักแสดงเลิฟซิคเดอะซีรีส์ รักวุ่น วัยรุ่นแสบ ซีซัน 2 ที่มีสมาชิกทั้งหมด 4 คน วโรดมได้ยุติการเป็นดีเจภายใต้แอปพลิเคชัน Talk Talk (Bee live) ตั้งแต่วันที่ 1 พฤษภาคม พ.ศ. 2560 เป็นต้นมา ปัจจุบันยุติการเป็นดีเจแล้ว 

**ผลงานการแสดง**

**ละคร/ซีรีส์**

**หนังสั้น**

**รายการวาไรตี้**

**ผลงานเพลง**

**เพลงเดี่ยว**

**เพลงประกอบซีรีส์**

**มิวสิกวิดีโอ**

**ผลงานอื่นๆ**
ดีเจรายการออนไลน์ แอปพลิเคชัน Talk Talk/Bee Live สังกัด Fupui idol 888 (สังกัด Fupui idol 888 ได้ปิดตัวลง ภายใต้แอปพลิเคชัน talk talk (bee live) เมื่อวันที่ 30 เมษายน พ.ศ. 2560)
*ดีเจรายการออนไลน์ แอปพลิเคชัน FinixTV
*Love Sick Freshy Camp
*Taokaenoi sbfive
*Football Clinic
*ยูทูปเบอร์ แชนแนล Kimmon Oppa 
*สตรีมเมอร์ทางแอปพลิเคชัน Twitch

**โฆษณา/พรีเซนเตอร์**
 Beetalk- Fish Familiy- Talk Talk- วุฒิศักดิ์ คลินิก- 7th Street Brand- Mr.Donuts- ชุดนักเรียน น้อมจิตต์- GATSBY- Toppo- Rollercoaster- ETUDE- KAORU- VITCE- เถ้าแก่น้อย- Bioderma
*AIS one-2-call Zeed Sim
*STARGIRL
*ธนาคารออมสิน
*Viva Plus Jellyvitamins

**รางวัล**

**อ้างอิง**
  ฝันให้ไกล..ไปให้ถึง กับ “คิม-วโรดม” - วัยรักวัยเรียนสุดเกรียนของคิมม่อน  date=2020-11-12 - เดือนเกี้ยวเดือน  date=2019-09-13 - เหมือนเดินออกมาจากนิยาย ส่อง "ตัวเต็ง" นักแสดงนำ เดือนเกี้ยวเดือน เดอะซีรีส์

**แหล่งข้อมูลอื่น**
 kiimmon- kimmon.dj- kimmon.dj
หมวดหมู่:บุคคลจากมหาวิทยาลัยราชภัฏธนบุรี
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักร้องชายชาวไทย
หมวดหมู่:นักจัดรายการวิทยุชาวไทย
หมวดหมู่:ดีเจชาวไทย
หมวดหมู่:พิธีกรชาวไทย
หมวดหมู่:ยูทูบเบอร์ชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงชายชาวไทยในศตวรรษที่ 21
แฮหัวฮุย

แฮหัวฮุย (มีบทบาทในช่วง ค.ศ. 220 - 243) มีชื่อในภาษาจีนกลางว่า เซี่ยโหว ฮุ่ย (p=Xiàhóu Huì) ชื่อรอง จื้อเฉฺวียน (p=Zhìquán) เป็นขุนนางของรัฐวุยก๊กในยุคสามก๊กของจีน

**ประวัติ**
แฮหัวฮุยเป็นบุตรชายคนที่หกของแฮหัวเอี๋ยนขุนพลผู้รับใช้โจโฉขุนศึกผู้วางรากฐานของรัฐวุยก๊กในช่วงปลายราชวงศ์ฮั่นตะวันออกก่อนเข้าสู่ยุคสามก๊ก แฮหัวฮุยในวัยเยาว์มีชื่อเสียงว่าเป็นผู้มีความรู้ อ่านหนังสือเก่ง และมีความสามารถด้านวรรณกรรม แฮหัวฮุยดำรงตำแหน่งหลายตำแหน่งของราชสำนักวุยก๊ก ได้แก่ ขุนนางสำนักประตูเหลือง (黃門侍郎 หฺวางเหมินชื่อหลาง), ปลัด (相 เซียง) ของราชรัฐเอียน (燕國 เยียนกั๋ว) และเจ้าเมือง (太守 ไท่โฉ่ว) ของเมืองเล่ออาน (樂安郡 เล่ออานจฺวิ้น) แฮหัวฮุยยังเคยโต้วาทีหลายครั้งกับจงยฺวี่ (锺毓) บุตรชายของจงฮิว แฮหัวหุยเสียชีวิตขณะอายุ 36 ปี

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
หมวดหมู่:ขุนนางของวุยก๊ก
หมวดหมู่:ขุนพลของวุยก๊ก
หมวดหมู่:ผู้ดำรงตำแหน่งทางการเมืองในมณฑลชานตง
Aglaia silvestris

จันทน์ชะมด (Aglaia silvestris) เป็นไม้ต้นขนาดกลางถึงขนาดใหญ่ในวงศ์กระท้อน (Meliaceae) เนื้อไม้หอม ขึ้นตามป่าชื้นบางแห่ง โดยพบในไทย, กัมพูชา, เวียดนาม, อินเดีย (หมู่เกาะอันดามันและนิโคบาร์), มาเลเซีย, ฟิลิปปินส์, อินโดนีเซีย, ปาปัวนิวกินี และหมู่เกาะโซโลมอน ผลและกิ่งแขนงมีสารซิลเวสตรอลและเอพิซิลเวสตรอลซึ่งอาจช่วยยับยั้งเซลล์มะเร็ง ในความเป็นจริง ทั้งสองอย่างนั้นมาจากผลและกิ่งแขนงของ Aglaia foveolata

**อ้างอิง**
หมวดหมู่:ไม้ยืนต้น
หมวดหมู่:สมุนไพร
หมวดหมู่:เนื้อไม้
หมวดหมู่:วงศ์กระท้อน
อันเดรอา เบลอตตี

อันเดรอา เบลอตตี (Andrea Belotti) เกิดเมื่อวันที่ 20 ธันวาคม ค.ศ. 1993 เป็นนักฟุตบอลชาวอิตาลี ปัจจุบันเล่นให้กับสโมสรฟุตบอลฟีออเรนตีนา ยืมตัวมาจากสมาคมกีฬาโรมาในตำแหน่งกองหน้าตัวเป้า

**อ้างอิง**

**แหล่งข้อมูลอื่น**
 Andrea Belotti date=2017-01-12  at Torino F.C. official website
หมวดหมู่:นักฟุตบอลชาวอิตาลี
หมวดหมู่:ผู้เล่นสโมสรฟุตบอลโตรีโน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในเซเรียอา
หมวดหมู่:กองหน้าฟุตบอล
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นโกโม 1907
อาเลสซีโอ โรมัญโญลี

อาเลสซีโอ โรมัญโญลี (Alessio Romagnoli; aˈlɛssjo romaɲˈɲɔːli; เกิด 12 มกราคม ค.ศ. 1995) เป็นนักฟุตบอลชาวอิตาลี ปัจจุบันเล่นนตำแหน่งเซ็นเตอร์แบ็กให้แก่ลัตซีโย และทีมชาติอิตาลี

**อ้างอิง**

**แหล่งข้อมูลอื่น**
  Profile at Soccerway date=2017-01-11 
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นเอซี มิลาน
หมวดหมู่:ผู้เล่นในเซเรียอา
หมวดหมู่:ผู้เล่นสโมสรกีฬาลัตซีโย
หมวดหมู่:กองหลังฟุตบอล
วรพล จินตโกศล

วรพล จินตโกศล (เกิด 13 กรกฎาคม พ.ศ. 2543) ชื่อเล่น บลิว เป็นนักแสดงชายชาวไทย สังกัดช่อง 7 เอชดี เข้าสู่วงการบันเทิงด้วยการประกวด Smart Boy 2015 ในการประกวด ไทยซุปเปอร์โมเดลคอนเทสต์ 2015 ได้รับรางวัลชนะเลิศ

**ประวัติ**
วรพล เกิดเมื่อวันที่ 13 กรกฎาคม พ.ศ. 2543 ที่จังหวัดสงขลา จบการมัธยมศึกษาที่โรงเรียนวัดศรีวิเทศสังฆาราม เข้าสู่วงการด้วยการประกวด Smart Boy 2015 และได้รับรางวัลชนะเลิศ ต่อมาได้เซ็นสัญญาเป็นนักแสดงสังกัดช่อง 7 สี มีผลงานละครเรื่องแรก คือ ขมิ้นกับปูน รับบทเป็น ทันพันธุ์ (วัยรุ่น) และมีผลงานละครต่อมาอีกเรื่อยๆจนกระทั่งสิ้นปี พ.ศ. 2566 ได้หมดสัญญากับทางช่อง 7  โดยละครเรื่องสุดท้ายที่ได้เล่นไว้ให้กับทางช่อง 7 คือเรื่อง สร้อยนาคี

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางช่อง 7 เอชดี- ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่องวัน

**ละครเทิดพระเกียรติ**
2559 
ละครเทิดพระเกียรติชุด ใต้ร่มพระบารมีเรื่อง แสงสุดท้าย
มาวิณ ทรัพย์มั่นคง

**ละครสั้น**
2560 
ฟ้ามีตา ตอน "ทางสองแพร่ง" 
แน็ค

**เพลง**
 เพลงประกอบละคร บาปบริสุทธิ์ LIVE
** เพลง คิดแล้วจำเป็น

**รางวัล**

**อ้างอิง**

**แหล่งข้อมูลอื่น**
 blewworaphon_
หมวดหมู่:นักแสดงจากจังหวัดสงขลา
หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:นักแสดงวัยรุ่นชาวไทย
หมวดหมู่:นักแสดงสังกัดช่อง 7
หมวดหมู่:นายแบบไทย
ทอมกับเจอร์รี่ ตอน ช่วยเพื่อนหาพ่อ

ทอมกับเจอร์รี่ ตอน ช่วยเพื่อนหาพ่อ (Tom and Jerry: The Movie) เป็นภาพยนตร์อเมริกันแอนิเมชันแนวดนตรี ตลกของทอมกับเจอร์รี่ ที่ออกฉายในปี ค.ศ. 1992 กำกับและอำนวยการสร้างโดย ฟิล โรมัน, เผยแพร่ในเยอรมนีโดยเทอร์เนอร์พิกเจอส์ และในสหรัฐอเมริกาโดยมิราแมกซ์ฟิล์มส์และไลฟ์เอนเตอร์เทนเมนต์ เป็นภาพยนตร์การ์ตูนเพียงเรื่องเดียวของมิราแมกซ์ที่เผยแพร่ผ่านทางไลฟ์ ก่อนจะถูกเดอะวอลต์ดิสนีย์ซื้อกิจการต่อใน ค.ศ. 1993 ถึง 2010 
ทอมกับเจอร์รี่ ตอน ช่วยเพื่อนหาพ่อ เป็นภาพยนตร์ขนาดยาวเรื่องแรกที่เข้าฉายในโรงภาพยนตร์โจเซฟ บาร์เบราเป็นผู้ร่วมก่อตั้งฮานา-บาร์เบราและผู้ร่วมสร้าง ทอมกับเจอร์รี่ ร่วมกับหุ้นส่วนของเขา วิลเลียม ฮานา มาทำหน้าที่สร้างสรรค์
นอกจากนี้ ยังเป็นภาพยนตร์เรื่องสุดท้ายของดานา ฮิลล์ก่อนที่เธอจะเสียชีวิตในวันที่ 15 กรกฎาคม ค.ศ. 1996 ภาพยนตร์ออกฉายในสหรัฐอเมริกาเมื่อวันที่ 30 กรกฎาคม ค.ศ. 1993 หลังจากฉายรอบปฐมทัศน์เมื่อวันที่ 1 ตุลาคม ค.ศ. 1992 ที่เยอรมนี โดยทำรายได้รวมที่ 3.6 ล้านดอลลาร์สหรัฐ

**เนื้อเรื่อง**

**นักแสดง**

**ผู้ให้เสียง**
 ริชาร์ด ไคนด์ รับบท ทอม - ดานา ฮิลล์ รับบท เจอร์รี่ - แอนดี แม็กคาฟี รับบท Robyn Starling- ชาร์ลอตต์ เรย์ รับบท Aunt Pristine Figg- โทนี เจย์ รับบท Lickboot- เอ็ด กิลเบิร์ต รับบท Puggsy, Mr. Starling- เดวิด แอล. แลนเดอร์ รับบท Frankie Da Flea- ริป เทย์เลอร์ รับบท Captain Kiddie- ฮาวเวิร์ด มอร์ริส รับบท Squawk- เฮนรี กิบสัน รับบท Dr. J. Sweetface Applecheek- ไมเคิล เบลล์ รับบท Ferdinand, Straycatcher #1- ซิดนีย์ ลาสซิก รับบท Straycatcher #2- บี. เจ. วอร์ด รับบท Tom's owner- เกรจ เบอร์สัน รับบท Moving man- ดอน เมสซิก รับบท Droopy

**รายชื่อเพลงประกอบ**
# "Friends to the End" - Pugsy, Frankie, Tom, Jerry
# "What Do We Care? (The Alley Cats Song)" - The Alley Cats
# "Money Is Such a Beautiful Word" - Aunt Figg, Lickboot
# "God's Little Creatures" - Dr. Applecheek
# "I Miss You (Robyn's Song)" - Robyn
# "I've Done It All" - Captain Kiddie, Squawk
# "Finale (Friends to the End)"
# "I Miss You" (End Title) - Stephanie Mills
# "All in How Much We Give" - Stephanie Mills

**ผู้ให้เสียงพากย์ไทย**

**เพลงประกอบภาพยนตร์**
อัลบั้มเพลงประกอบภาพยนตร์วางจำหน่ายโดยเอ็มซีเอเรคคอร์ด ในปี 1992 บรรเลงโดย เฮนรี แมนซินี.

**อ้างอิง**

**แหล่งข้อมูลอื่น**
 105616- 50283- 321551- tomandjerry- tom_and_jerry_the_movie
หมวดหมู่:ภาพยนตร์อเมริกัน
หมวดหมู่:การ์ตูนอเมริกัน
หมวดหมู่:ทอมแอนด์เจอร์รี่
หมวดหมู่:ภาพยนตร์แอนิเมชันเกี่ยวกับมิตรภาพ
หมวดหมู่:ภาพยนตร์ตลกเพลงอเมริกัน
หมวดหมู่:ภาพยนตร์แอนิเมชันอเมริกันในคริสต์ทศวรรษ 1990
หมวดหมู่:ภาพยนตร์เกี่ยวกับแมว
หมวดหมู่:ภาพยนตร์เกี่ยวกับหนู
พ่อจ๋าอย่าร้องไห้

พ่อจ๋าอย่าร้องไห้ (Papa, Can You Hear Me Sing; จีน: 搭錯車; พินอิน: Dā cuòchē) ภาพยนตร์ชีวิตสัญชาติไต้หวัน ออกฉายในปี ค.ศ. 1983 กำกับโดย หยู กันผิง นำแสดงโดย ซุน เหย่ว และ หลิว รุ่ยฉี 
เป็นเรื่องราวของคนเก็บขวดผู้เป็นใบ้ ที่พบเด็กทารกหญิงในกองขยะ เขาเก็บเด็กคนนั้นมาเลี้ยงดู และด้วยรักที่เหมือนพ่อแท้ ๆ ของเด็ก ทำให้เขาเลิกเหล้าได้ เมื่อเด็กผู้หญิงนั้นเติบโตขึ้น เธอประสบความสำเร็จจนกระทั่งเป็นนักร้องชื่อเสียงโด่งดัง แต่ทว่าทางต้นสังกัดให้ปกปิดประวัติไว้ เพราะไม่ต้องการให้สังคมรับรู้ว่าเธอคือเด็กกำพร้า ทำให้คนขายขวดยังต้องขายขวดต่อไป จนกระทั่งเธอเปิดคอนเสิร์ตใหญ่ขณะที่ผู้เป็นพ่อกำลังป่วยหนักใกล้เสียชีวิตโดยที่เธอไม่รู้  เมื่อเขาเสียชีวิต เธอแม้พยายามจะกลับมาดูใจแล้วแต่ก็ไม่ทัน
ด้วยเนื้อหาที่กินใจและวิพากษ์สังคม  ทำให้ภาพยนตร์ประสบความสำเร็จอย่างมาก โดยเข้าฉายที่ไต้หวันถึง 8 ครั้ง และฮ่องกง 11 ครั้ง  ชนะรางวัลม้าทองคำ 4 รางวัล   โดยเฉพาะเพลงประกอบที่ชื่อ 酒矸倘賣無 (Jiǔ gān tǎng mài wú) โด่งดังมาก กลายเป็นที่จดจำมาจนถึงปัจจุบัน มีการขับร้องใหม่และเรียบเรียงดนตรีใหม่อีกหลายครั้ง หรือการแปลงเนื้อเป็นภาษาไทย
ในปี ค.ศ. 2005 ได้มีการนำเนื้อเรื่องกลับมาสร้างใหม่เป็นซีรีส์โดยจีนแผ่นดินใหญ่ นำแสดงโดย หลี เสวียเจี้ยน และ หลี หลิน กำกับโดย เกา ซีซี (ในประเทศไทยออกอากาศทางไทยพีบีเอสในเดือนกุมภาพันธ์ ปี ค.ศ. 2008)

**อ้างอิง**

**แหล่งข้อมูลอื่น**
title=Da cuo che
หมวดหมู่:ภาพยนตร์ไต้หวัน
หมวดหมู่:ภาพยนตร์ชีวิต
หมวดหมู่:ภาพยนตร์ที่ออกฉายในปี พ.ศ. 2526
หมวดหมู่:ภาพยนตร์ภาษาจีนกลาง
หมวดหมู่:ภาพยนตร์เพลง
เตียวเจ

เตียวเจ (張濟; ? — ค.ศ. 196) เป็นขุนพลรับใช้ภายใต้ ตั๋งโต๊ะ ระหว่างปลายสมัย ราชวงศ์ฮั่นตะวันออก ของจีน

**ประวัติ**
เตียวเจมาจากอำเภอจู่ลี่ (祖厲縣) เมืองอู่เว่ย์ (武威郡) เขาเริ่มต้นอาชีพของเขาในฐานะผู้ใต้บังคับบัญชาของ งิวฮู บุตรเขยของ ตั๋งโต๊ะ ซึ่งควบคุมราชสำนักฮั่นและ พระเจ้าเหี้ยนเต้ ระหว่างปี ค.ศ. 189 ถึงปี ค.ศ. 192 ในปี ค.ศ. 192 งิวฮูสั่งให้เตียวเจเข้าร่วมกับ ลิฉุย และ กุยกี ในการนำกองกำลังโจมตีขุนพล จูฮี ที่อำเภอจงมู่ (中牟縣) และปล้นเมือง ตันหลิว (陳留) และ อิ๋งชวน (潁川)
หลังจากที่ตั๋งโต๊ะถูกลอบสังหารใน ฉางอัน ในปี ค.ศ. 192 ลิฉุย กุยกี เตียวเจ และ หวนเตียว ขอนิรโทษกรรมจาก อ้องอุ้น ที่เข้ารับตำแหน่งผู้นำคนใหม่ของราชสำนักแทนที่ตั๋งโต๊ะ อย่างไรก็ตาม อ้องอุ้นปฏิเสธและต้องการให้ประหารชีวิตทั้งหมด ตามคำแนะนำของ กาเซี่ยง ลิฉุย กุยกี เตียวเจ และหวนเตียว นำทัพเข้าโจมตี ฉางอัน และขับไล่ ลิโป้ ออกไปได้สำเร็จ และเข้าควบคุมราชสำนัก เตียวเจได้รับแต่งตั้งเป็น ขุนพลพิทักษ์ตะวันออก (鎮東將軍) และสั่งให้ไปประจำการที่กองทหารรักษาการณ์ที่ เมืองหงหนง (弘農郡) เขาได้รับพระราชทานบรรดาศักดิ์เป็น ผิงหยางโหว (平陽侯)
ในปี ค.ศ. 195 เมื่อเกิดความขัดแย้งภายในระหว่าง ลิฉุย กุยกี ในฉางอัน เตียวเจประสบความสำเร็จในการไกล่เกลี่ยความขัดแย้งและชักชวนให้ทั้งสองฝ่ายสร้างสันติภาพ เตียวเจยังแอบปล่อย พระเจ้าเหี้ยนเต้ ให้ออกจากฉางอันและเดินทางกลับไปยัง ลั่วหยาง เมืองหลวงเก่า พระเจ้าเหี้ยนเต้เลื่อนเตียวเจเป็น ขุนพลทหารม้าจู่โจม (驃騎將軍) อย่างไรก็ตาม เตียวเจภายหลังมีความขัดแย้งกับขุนพล เอียว หอง และ ตังสิน ที่กำลังพา พระเจ้าเหี้ยนเต้ กลับไปที่ลั่วหยาง ดังนั้นเขาจึงเป็นพันธมิตรกับลิฉุย กุยกีในการโจมตี เอียว หอง และ ตังสิน ในความพยายามที่จะจับ พระเจ้าเหี้ยนเต้ และนำพระองค์กลับไปที่ฉางอัน จักรพรรดิหลบหนีไปได้และหลบซ่อนอยู่ภายใต้การคุ้มครองของ เตียนเอี๋ยง

**ดูเพิ่ม**
 รายชื่อบุคคลในยุคสามก๊ก

**อ้างอิง**
หมวดหมู่:พ.ศ. 739
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:บุคคลในยุคสามก๊ก
หมวดหมู่:ตั๋งโต๊ะและผู้เกี่ยวข้อง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
ซุนเกียว

ซุนเกียว (孫皎 , ? — ค.ศ. 219) มีชื่อรองว่า ซู้หล่าง (叔朗) เป็นขุนศึกแห่ง ง่อก๊ก ในช่วง ยุคสามก๊ก
ซุนเกียวเป็นบุตรชายคนที่ 3 ของ ซุนเจ้ง (孫靜) น้องชายของ ซุนเกี๋ยน (孫堅) ผู้ก่อตั้งง่อก๊กจึงมีศักดิ์เป็นพระภาติยะ (ลูกพี่ลูกน้อง) กับ พระเจ้าซุนกวน ปฐมจักรพรรดิแห่ง ราชวงศ์ง่อ 
เมื่อคราวที่ซุนกวนมีความประสงค์ที่จะยึดคืนเกงจิ๋ว (Jing Province) จาก จ๊กก๊ก พร้อมกับจับตัว กวนอู ใน ค.ศ. 219 ซุนกวนจึงได้มีคำสั่งให้ซุนเกียวเป็นแม่ทัพร่วมกับ ลิบอง แต่ซุนเกียวได้ปฏิเสธไปเนื่องจากเกรงว่าตัวเองกับลิบองจะขัดแย้งกันทำให้ลิบองได้เป็นแม่ทัพใหญ่แต่เพียงผู้เดียวแต่ซุนเกียวก็ยังคอยให้ความช่วยเหลือจนลิบองสามารถยึดเกงจิ๋วและจับตัวรวมถึงประหารกวนอูได้สำเร็จหลังจากนั้นซุนเกียวก็ถึงแก่กรรม

**ดูเพิ่ม**
 รายชื่อบุคคลในยุคสามก๊ก
หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:ง่อก๊ก
ทุทซิง

ทุทซิง (Tutzing) เป็นเทศบาลในอำเภอชตาร์นแบร์ค รัฐบาวาเรีย ประเทศเยอรมนี อยู่ห่างจากนครมิวนิกไปทางตะวันตกเฉียงใต้ราว 41 กิโลเมตร เมืองนี้ตั้งอยู่ติดกับทะเลสาบชตาร์นแบร์กทางทิศตะวันตก สามารถมองเห็นทัศนียภาพของเทือกเขาแอลป์ได้อย่างชัดเจน และจากการที่เป็นเมืองริมทะเลสาบนี้เอง ทำให้เมืองทุทซิงเป็นหนึ่งในเมืองที่ตั้งอยู่บนเส้นทางปั่นจักรยานรอบละเลสาบระยะทางราว 48 กิโลเมตร ซึ่งเป็นเส้นทางปั่นจักรยานที่นิยมในรัฐบาวาเรีย
เมืองทุทซิงยังเป็นที่ตั้งของ วิลล่า กราฟ ชโตลแบร์ค (Villa Graf Stolberg) พระตำหนักส่วนพระองค์ในพระบาทสมเด็จพระวชิรเกล้าเจ้าอยู่หัว วิลล่ากราฟชโตลแบร์คเป็นคฤหาสน์ที่สร้างใน 1926-1928 ด้วยสถาปัตยกรรมฟื้นฟูคลาสสิก ตั้งอยู่ติดกับทะเลสาบชตาร์นแบร์ค

**อ้างอิง==
รายพระนามพระมหากษัตริย์แห่งราชอาณาจักรซิซิลีทั้งสอง

==รายพระนาม**

**ราชงศ์มูราต์**

**ราชวงศ์บูร์บง-ซิซิลีทั้งสอง**

**อ้างอิง**
ซ
ซุนจุ๋น

ซุนจุ๋น (ค.ศ. 219name=birth date – 19 ตุลาคม ค.ศ. 256name=death date) มีชื่อในภาษาจีนกลางว่า ซุน จฺวิ้น (p=Sūn Jùn) ชื่อรอง จื๋อ-ยฺเหวี่ยน (p=Zǐyuǎn) เป็นขุนพลและผู้สำเร็จราชการแผ่นดินแทนพระองค์ของรัฐง่อก๊กในยุคสามก๊กของจีนในรัชสมัยของซุนเหลียงจักรพรรดิแห่งง่อก๊กลำดับที่ 2

**ประวัติ**
ซุนจุ๋นเป็นเหลนชายของซุนเจ้งอาของซุนกวนจักรพรรดิผู้ก่อตั้งรัฐง่อก๊ก บิดาของซุนจุ๋นคือซุนหยง (孫恭 ซุน กง) ปู่ของซุนจุ๋นคือซุน เก่า (孫暠) ในช่วงปลายรัชสมัยของซุนกวน ซุนจุ๋นขึ้นมาเป็นผู้ช่วยส่วนพระองค์ที่เป็นที่ไว้วางพระทัยของซุนกวน กล่าวกันว่าซุนจุ๋นได้ร่วมกับกิมก๋งจู๋พระธิดาของซุนกวนในการใส่ร้ายรัชทายาทซุนโฮ ทำให้ซุนโฮถูกปลดจากตำแหน่งรัชทายาทในปี ค.ศ. 250 ซุนกวนทรงแต่งตั้งซุนเหลียงพระโอรสองค์สุดท้องเป็นรัชทายาทแทนตามคำทูลเสนอของซุนจุ๋นและกิมก๋งจู๋ และยังทรงตั้งจูกัดเก๊กเป็นผู้สำเร็จราชการแทนพระองค์ให้ซุนเหลียงในปี ค.ศ. 251 ตามคำแนะนำของซุนจุ๋น หลังซุนกวนสวรรคตในปี ค.ศ. 252 ซุนจุ๋นได้กลายมาเป็นผู้ช่วยคนสำคัญของจูกัดเก๊ก
ในปี ค.ศ. 253 หลังจากจูกัดเก๊กพ่ายแพ้ครั้งใหญ่ในการรบกับวุยก๊กที่เป็นรัฐอริของง่อก๊ก จูกัดเก๊กไม่ยอมรับความผิดพลาดของตนแต่กลับพยายามกำจัดผู้เห็นต่างต่างหมด ซุนจุ๋นจึงลอบสังหารจูกัดเก๊กและขึ้นเป็นผู้สำเร็จราชการแทนพระองค์แทนจูกัดเก๊ก เบื้องต้นมีการคาดหวังกันว่าซุนจุ๋นจะจัดสรรอำนาจให้กับขุนนางคนสำคัญคนอื่น ๆ แต่ซุนจุ๋นกลับรวมอำนาจไว้ที่ตนแต่เพียงผู้เดียว ในช่วงที่ซุนจุ๋นเป็นผู้สำเร็จราชการแทนพระองค์ไม่ปรากฏว่ามีผลงานใด ๆ และมีเพียงเรื่องการลงโทษคนอื่น ๆ อย่างรุนแรงเท่านั้น เป็นผลทำให้มีการคบคิดกันจะทำร้ายซุนจุ๋นหลายครั้งตลอดช่วงเวลาที่ซุนจุ๋นเป็นผู้สำเร็จราชการแทนพระองค์ เช่นครั้งหนึ่งในปี ค.ศ. 254 นำโดยซุนอิง (孫英) ผู้เป็นอู๋โหว (吳侯) และเป็นโอรสของซุนเต๋งโอรสองค์โตของซุนกวน และอีกครั้งหนึ่งในปี ค.ศ. 255 ซึ่งกิมก๋งจู๋ (ซึ่งเป็นผู้ที่ซุนจุ๋นลอบมีความสัมพันธ์ด้วย) กล่าวหาซุน หลู่-ยฺวี่ (孫魯育) ซึ่งเป็นพระขนิษฐาของพระองค์เองว่าเป็นผู้นำในการก่อการ ซุนจุ๋นจึงสั่งให้นำตัวซุน หลู่-ยฺวี่ไปสำเร็จโทษ 
ในปี ค.ศ. 256 ซุนจุ๋นฟังคำแนะของบุนขิมขุนพลวุยก๊กที่สวามิภักดิ์เข้าด้วยง่อก๊กหลังการก่อกบฏที่ทำร่วมกับบู๊ขิวเขียมล้มเหลว ซุนจุ๋นจึงคิดการจะเปิดการโจมตีวุยก๊ํกครั้งใหญ่ แต่ขณะที่ซุนจุ๋นกำลังจะดำเนินการก็ล้มป่วยหนัก ซุนจุ๋นจึงโอนอำนาจให้กับซุนหลิมที่เป็นลูกพี่ลูกน้อง จากนั้นซุนจุ๋นก็เสียชีวิต ซุนหลิมสืบทอดตำแหน่งผู้สำเร็จราชการแทนพระองค์ 
ในปี ค.ศ. 258 หลังซุนหลิมปลดจักรพรรดิซุนเหลียงและตั้งซุนฮิวขึ้นเป็นจักรพรรดิแทน ซุนหลิมกลับถูกจับกุมมาประหารชีวิตด้วยรับสั่งของจักรพรรดิซุนฮิว โลงศพของซุนจุ๋นถูกแยกส่วนและลดขนาดลงแสดงถึงการไม่ยอมรับของจักรพรรดิซุนฮิว ทั้งซุนจุ๋นและซุนหลิมถูกถอดออกจากการเป็นเชื้อพระวงศ์และได้รับการตั้งชื่อใหม่เป็นกู้ จฺวิ้น (故峻) และกู้ เชิน (故綝) ตามลำดับ

**ดูเพิ่ม**
 พงศาวลีง่อก๊ก#ซุน เฮ่า (บุตรชายของซุนเจ้ง)- รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).- ซือหม่า กวาง (1084). จือจื้อทงเจี้ยน, เล่มที่ 75-77.
หมวดหมู่:ผู้สำเร็จราชการของง่อก๊ก
หมวดหมู่:ขุนพลของง่อก๊ก
รูด็อล์ฟ ชไตเนอร์

รูด็อล์ฟ โยเซ็ฟ โลเร็นทซ์ ชไตเนอร์ (Rudolf Joseph Lorenz Steiner) เป็นนักปรัชญา นักปฏิรูปสังคม และสถาปนิกชาวออสเตรีย เขามีชื่อเสียงขึ้นมาในปลายคริสต์ศตวรรษที่ 19 จากการวิจารณ์แนวคิดและตีพิมพ์ผลงานด้านปรัชญาต่าง ๆ ผลงานชิ้นเด่นคือหนังสือ The Philosophy of Freedom เขากลายเป็นผู้ก่อตั้งองค์กรลับด้านเจตนิยมซึ่งต่อมาคือมนุษยปรัชญา แนวคิดขององค์กรนี้ได้รับอิทธิพลมาจากเทวปรัชญาและอุดมคติเยอรมัน

**อ้างอิง**
1925
หมวดหมู่:ชาวออสเตรีย-ฮังการี
หมวดหมู่:นักปรัชญาชาวออสเตรีย
หมวดหมู่:สถาปนิกชาวออสเตรีย
หมวดหมู่:นักปรัชญาชาวเยอรมัน
ทอมแอนเจอร์รี่: เดอะมูฟวี่ (วิดีโอเกม)

ทอมกับเจอร์รี่:เดอะมูฟวี่ (トム＆ジェリー ザ ムービー) เป็นวิดีโอเกมแพลตฟอร์มที่พัฒนาและวางจำหน่ายโดย เซก้า ในปี 1992 สำหรับเครื่อง เซก้า มาร์ค III. ในปีต่อมาได้เกมสามารถเล่นกับเครื่อง เกมเกียร์ โดยวิดีโอเกมนี้ได้สร้างมาจาก ภาพยนตร์เรื่องเดียวกันในปีเดี่ยวกัน

**อ้างอิง**

**แหล่งข้อมูลอื่น**
 id=/tom-and-jerry-the-movie
หมวดหมู่:วิดีโอเกมที่ออกวางจำหน่ายในปี พ.ศ. 2535
หมวดหมู่:วิดีโอเกมที่ออกวางจำหน่ายในปี พ.ศ. 2536
หฤษฎ์ ชีวการุณ

หฤษฎ์ ชีวการุณ เกิด 8 มีนาคม พ.ศ. 2540 ชื่อเล่น ซิง เป็นนักแสดงชาวไทย เข้าสู่วงการบันเทิงโดยการแคสติงละครซีรีส์เรื่อง เลิฟซิคเดอะซีรีส์ รักวุ่น วัยรุ่นแสบในปี 2557 หฤษฎ์มีผลงานที่เป็นที่รู้จักจากละครซีรีส์ เลิฟซิคเดอะซีรีส์ รักวุ่น วัยรุ่นแสบ ซึ่งจากบทบาท "เป้อ หรือ เปเปอร์" ทำให้หฤษฎ์เป็นที่รู้จักในฐานะนักแสดงวัยรุ่นชาย และได้ร่วมทำยูทูปกับ ไวท์ ณวัชร์ และ ม่อน ธนัชชัย โดยใช้ชื่อช่องว่า Baddy 3 friends กับรายการที่ชื่อว่า แตกสาม และยังมีคู่จิ้น "แจน พลอยชมพู" มีผลงานคู่กันครั้งแรกในเรื่อง  Cherry Magic 30 ยังซิง 

**ประวัติ**
หฤษฎ์เกิดที่กรุงเทพมหานคร จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย ในวัยเด็ก หฤษฎ์ได้สร้างชื่อเสียงให้แก่โรงเรียน ในฐานะมือกีตาร์ของ วงไม้เท้าอาม่า และ วงเซอร์ติส แบนด์ ผลงานประกวดที่ผ่านมา ซึ่งหฤษฎ์สามารถคว้าเหรียญทองได้ ได้แก่ Siam Kolkarn Family Popular Music The 1st Concert 2012 และรางวัลที่ 2 จากการประกวด Jaturamitr​ Music Contest ครั้งที่ 1
ปัจจุบันจบการศึกษาแล้วจาก ภาควิชาวิทยุกระจายเสียงและวิทยุโทรทัศน์ คณะนิเทศศาสตร์ มหาวิทยาลัยกรุงเทพ

**ผลงาน**

**ซีรีส์**

**พิธีกร**
พิธีกร

**เพลง**

**มิวสิกวิดีโอ**

**คอนเสิร์ต**

**รางวัล**

**อ้างอิง**

**แหล่งข้อมูลอื่น**
 ssingss- ssingss- Ssingchee ที่Sina_Weibo
หมวดหมู่:นักแสดงชายชาวไทย
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากกรุงเทพมหานคร
หมวดหมู่:นักแสดงสังกัดจีเอ็มเอ็มทีวี
ธงแสดงสัญชาติกองทัพแอฟริกาใต้

ธงแสดงสัญชาติกองทัพแอฟริกาใต้ เป็นธงทหารที่ใช้ในส่วนราชการของกองทัพแอฟริกาใต้ มีลักษณะเป็นธงพื้นสีเขียวมีรูปธงชาติแอฟริกาใต้อยู่ที่มุมธงด้านคันธง ที่ด้านปลายธงมีภาพตราราชการของกองทัพแห่งชาติ

**ประวัติ**
ตั้งแต่ ค.ศ. 1951, ภายหลังการจัดระเบียบใหม่และเปลี่ยนชื่อเป็นกองกำลังป้องกันแอฟริกาใต้ พร้อมกับธงแสดงสัญชาติของแต่ละเหล่าทัพ ในส่วนของกองกำลังป้องกันนั้น ยังไม่มีธงประจำหน่วยเป็นของตน. เมื่อวันที่ 21 มีนาคม ค.ศ. 1981, เสนาธิการกองกำลังป้องกันแอฟริกาใต้ ได้ประกาศรับรองแบบธง' สำหรับหน่วยที่ยังไม่มีธงประจำหน่วย. ซึ่งมีรายละเอียดแบบธงดังนี้ ""ธงพื้นสีเขียว อัตราส่วน 2:3  มุมธงด้านคันธงมีรูปธงชาติสหภาพแอฟริกาใต้ ส้ม, ขาว, น้ำเงิน, ขอบสีขาว; ด้านปลายธงมีภาพตราราชการของกองกำลังป้องกันแอฟริกาใต้; สมอเรือสีน้ำเงินเข้มประกอบปีกนกสีฟ้า และ ดาบไขว้สีแสด บนฐานของปราสาทกูดโฮปพื้นสีขาวขอบในสีเขียว และ ขอบนอกสีทอง".
ค.ศ. 1994 ภายหลังสิ้นสุดการถือผิว และ เนลสัน แมนเดลาได้รับเลือกตั้งให้เป็นประธานาธิบดีแอฟริกาใต้ กองทัพแอฟริกาใต้ได้จัดส่วนราชการโดยผนวกกองกำลังติดอาวุธของพรรคสมัชชาแห่งชาติแอฟริกา Umkhonto we Sizwe, the Pan Africanist Congress กองทัพปลดปล่อยประชาชนอซาเนีย และ หน่วยป้องกันตนเองของพรรคเสรีภาพอินคาตา ยกสถานะเป็นกองทัพแห่งชาติ เมื่อวันที่ 27 เมษายน ค.ศ. 1994. พร้อมกับการแก้ไขธงแสดงสัญชาติ โดยการเปลี่ยนธงชาติที่มุมบนคันธงจากธงชาติสมัยสหภาพ ส้ม, ขาว, น้ำเงิน เป็นธงชาติแบบที่ใช้อยู่ในปัจจุบันนี้. ธงแสดงสัญชาติกองทัพสมัยสหภาพใช้มาจนถึง เดือนกรกฎาคมในปีเดียวกัน พร้อมกับประกาศใช้ธงแสดงสัญชาติผืนใหม่ มีการใช้อย่างเป็นทางการครั้งแรกในพิธีสวนสนามที่เมือง โพโลเควน  (ปีเตอร์สเบิร์ก) วันที่ 11 พฤศจิกายน ค.ศ. 1994.
ค.ศ. 2003 ได้มีการแก้ไขแบบธง โดยเปลี่ยนตราราชการแบบเก่าสมัยสหภาพ เป็นแบบตราใหม่มีลักษณะเป็นรูปหอกสีเหลืองสี่เล่ม ใบหอกแต่ละเล่มจะเป็นสีประจำเหล่าทัพของตนรองรับด้วยงาช้างสองเล่ม ประกอบดาบไขว้ บนโล่เก้าแฉกสีเขียวขอบนอกสีทอง

**อ้างอิง**
หมวดหมู่:ธงทหาร
หมวดหมู่:ธงชาติแอฟริกาใต้
หมวดหมู่:ก่อตั้งในประเทศแอฟริกาใต้ในปี พ.ศ. 2524
หมวดหมู่:กองทัพแอฟริกาใต้
จงฮิว

จงฮิว (鍾繇; ค.ศ. 151 — ค.ศ. 230) มีชื่อรองว่า ยฺเหวียนฉาง (元常) เป็นขุนนางในสมัย ราชวงศ์ฮั่นตะวันออก ซึ่งได้รับแต่งตั้งให้เป็น ราชครูแห่งวุยก๊ก ในช่วง ยุคสามก๊ก 
จงฮิวเกิดเมื่อ ค.ศ. 151 ที่ตำบลฉางเส้อ เมืองอิ๋งชวน มณฑลเหอหนานเมื่อ พระเจ้าโจผี ปฐมจักรพรรดิแห่งวุยก๊กเสด็จสวรรคตใน ค.ศ. 226 พระราชโอรสคือ พระเจ้าโจยอย ขึ้นสืบราชบัลลังก์ต่อมาและได้แต่งตั้งจงฮิวเป็นราชครูแห่งวุยก๊ก
จงฮิวมีบุตรชาย 2 คนที่สำคัญคือ จงโฮย บุตรชายคนเล็กซึ่งได้เป็นแม่ทัพใหญ่ในการนำกองทัพวุยก๊กบุกไปพิชิตจ๊กก๊กเมื่อ ค.ศ. 263
จงฮิวถึงแก่กรรมด้วยโรคชราเมื่อ ค.ศ. 230 ในปีที่ 4 แห่งรัชสมัยพระเจ้าโจยอยขณะอายุได้ 79 ปี

**ดูเพิ่ม**
 รายชื่อบุคคลในยุคสามก๊ก
หมวดหมู่:ขุนนางของวุยก๊ก
หมวดหมู่:ข้าราชการของโจโฉ
เจ้าหญิงมาร์ครีตแห่งเนเธอร์แลนด์

เจ้าหญิงมาร์ครีตแห่งเนเธอร์แลนด์ (Princess Margriet of the Netherlands) เป็นพระมาตุจฉาของพระราชโอรสทั้ง 3 ในสมเด็จพระราชินีนาถเบียทริกซ์ คือสมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระประมุขพระองค์ปัจจุบันแห่งราชอาณาจักรเนเธอร์แลนด์ เจ้าชายฟริโซแห่งออเรนจ์-นัสเซา เจ้าชายคอนสตันตินแห่งเนเธอร์แลนด์ โดยเป็นพระราชธิดาพระองค์ที่ 3 ในสมเด็จพระราชินีนาถยูเลียนาแห่งเนเธอร์แลนด์ กับเจ้าชายแบร์นฮาร์ทแห่งลิพเพอ-บีสเทอร์เฟ็ลท์ มีพระเชษฐภคินี 2 พระองค์คือ สมเด็จพระราชินีนาถเบียทริกซ์แห่งเนเธอร์แลนด์ และเจ้าหญิงไอรีนแห่งเนเธอร์แลนด์มีพระขนิษฐา 1 พระองค์คือ เจ้าหญิงคริสตีนาแห่งเนเธอร์แลนด์

**พระเชษฐภคินี พระขนิษฐา**
เจ้าหญิงคริสตีนาทรงมีพระเชษฐภคินีจำนวน 2 พระองค์และพระขนิษฐา 1 พระองค์ ดังนี้
*อดีตสมเด็จพระราชินีนาถเบียทริกซ์
*เจ้าหญิงไอรีนแห่งเนเธอร์แลนด์
*เจ้าหญิงคริสตีนาแห่งเนเธอร์แลนด์

**พระกรณียากิจ**
เจ้าหญิงมาร์ครีต ทรงปฏิบัติพระกรณียากิจในด้านต่างๆ ดังนี้
#ทรงส่งเสริมสุขภาพของประชาชนในประเทศและทรงเป็นทูตด้านวัฒนธรรมเนเธอแลนด์ ตั้งแต่ปี พ.ศ. 2530 - พ.ศ. 2554 
#ทรงเป็นรองสภากาชาติเนเธอร์แลนด์
#จัดตั้งกองทุน Princess Margriet เพื่อทรงเป็นองค์กรณ์ด้านการศึกษาของเด็กตาบอด
#ทรงเป็นสมาชิกของคณะกรรมการของสหพันธ์นานาชาติแห่งชาติสภากาชาดและสภาเสี้ยววงเดือนแดง
#ทรงเป็นประธานมูลนิธิวัฒนธรรมยุโรปตั้งแต่ปี พ.ศ. 2527 - พ.ศ. 2537

**เครื่องราชอิสริยาภรณ์**
Belgium: Knight Grand Cross of the Order of the Crown °
*Cameroon: Grand Cross of Order of Merit °
*Chile: Grand Cross of the Order of Merit ° 
*Germany: Grand Cross First class of the Order of Merit of the Federal Republic of Germany °- Finland: Grand Cross of the Order of the White Rose °
*France: Grand Cross of the Legion of Honour °
*Italy: Grand Cross of the Order of Merit of the Italian Republic °
*Ivory Coast: Grand Cross of the National Order °
*Japan: Dame Grand Cordon of the Order of the Precious Crown °
*Jordan: Knight Grand Cordon of the Supreme Order of the Renaissance
*Luxembourg: Knight Grand Cross of the Order of Adolphe of Nassau °- Luxembourg: Knight Grand Cross of the Order of the Oak Crown °
*Luxembourg: Commemorative Medal of the marriage of TRH Prince Henri and Princess Maria Teresa of Luxembourg °
*Norway: Knight Grand Cross of the Royal Norwegian Order of St. Olav °
*Mexico: Grand Cross of the Order of the Aztec Eagle °
*Portugal: Grand Cross of the Order of Christ °
*1965 โรมาเนีย: Grand Cross of the Order of 23 August °
*Senegal: Grand Cross of the National Order of the Lion °
*Spain : Knight Grand Cross of the Order of Isabella the Catholic °
*Suriname: Grand Cross of the Honorary Order of the Yellow Star °
*Venezuela: Grand Cordon of the Order of the Liberator °
*Sweden: Member Grand Cross of the Order of the Polar Star °

**อ้างอิง**

**แหล่งข้อมูล**
  Royal House of the Netherlands (Dutch)-  CBC Archives – A look at Princess Margriet's birth in Ottawa (from 1992).
หมวดหมู่:บุคคลที่เกิดในปี พ.ศ. 2486
หมวดหมู่:เจ้าหญิงเนเธอร์แลนด์
หมวดหมู่:บุคคลที่ยังมีชีวิตอยู่
หมวดหมู่:บุคคลจากออตตาวา
เจ้าหญิงคริสตีนาแห่งเนเธอร์แลนด์

เจ้าหญิงคริสตีนาแห่งเนเธอร์แลนด์ ( Her Royal Highness Princess Christina of the Netherlands) เป็นหนึ่งในพระราชธิดาทั้ง 4 พระองค์ โดยเป็นพระราชธิดาพระองค์เล็กของสมเด็จพระราชินีนาถยูเลียนาแห่งเนเธอร์แลนด์ กับเจ้าชายแบร์นฮาร์ทแห่งลิพเพอ-บีสเทอร์เฟ็ลท์ ยังเป็นพระมาตุจฉาในพระราชโอรสทั้ง 3 ของสมเด็จพระราชินีนาถเบียทริกซ์ คือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ เจ้าชายฟริโซแห่งออเรนจ์-นัสเซา เจ้าชายคอนสตันตินแห่งเนเธอร์แลนด์

**พระประวัติ**
เจ้าหญิงครีสตินาประสูติเมื่อวันที่ 18 กุมภาพันธ์ พ.ศ. 2490 เป็นพระราชธิดาพระองค์เล็กใน สมเด็จพระราชินีนาถยูเลียนาแห่งเนเธอร์แลนด์ และ เจ้าชายแบร์นฮาร์ทแห่งลิพเพอ-บีสเทอร์เฟ็ลท์ พระองค์ได้รับการบัพติศมาเมื่อวันที่ 9 ตุลาคม ปีเดียวกัน โดยทรงมีพระบิดามารดาทูลหัวดังนี้
*สมเด็จพระราชินีนาถวิลเฮลมินาแห่งเนเธอร์แลนด์ พระราชอัยยิกา(ยาย)
*เซอร์ วินตัน เบอร์นี
*อาร์มการ์ด วอน คัมมา พระปิตุลานี(อาสะใภ้)
*เจ้าชายเฟลิกซ์แห่งบูร์บง-ปาร์มา
ในระหว่างที่พระราชมารดาทรงพระครรภ์พระองค์นั้น พระราชมารดาได้ประชวรด้วยโรคหัดเยอรมัน ทำให้พระองค์ประสูติมาด้วยพระเนตรเกือบบอด แต่ต่อมาความก้าวหน้าของแพทย์ที่มีประสิทธิภาพ พระองค์ได้เข้ารับการรักษาจนพระเนตรสามารถกลับมาใช้งานได้ แต่คณะแพทย์ได้ถวายคำแนะนำให้พระองค์ต้องทรงฉลองพระเนตร (แว่นตา) ที่คณะแพทย์จัดทำถวาย และต้องเสวยพระกระยาหารที่มีประโยชน์สม่ำเสมอ ซึ่งต่อมาพระองค์สามารถเข้าศึกษาได้ตามปกติ
พระกรณียากิจของพระองต์นั้น เน้นไปทางบทเพลง และทรงอุปถัมภ์องค์กรเกี่ยวกับเพลงแห่งเนเธอร์แลนด์ ซึ่งทรงร้องเพลงโดยพระสุรเสียงบันทึกกในแผ่นซีดี วีซีดี เพื่อแจกจ่ายและเข้าองค์กรการกุศล ในงานพระบรมศพของพระราชมารดาและพระราชบิดานั้น พระองค์ก็ทรงร้องเพลงด้วยพระองค์เอง ต่อมาในอีก 3 เดือนหลังจากการสวรรคตของ สมเด็จพระราชินีนาถยูเลียนาแห่งเนเธอร์แลนด์ พระราชมารดานั้น พระองค์ได้จัดคอนเสิร์ต เพื่อรำลึกถึงพระราชมารดา

**พระเชษฐภคินี**
เจ้าหญิงคริสตีนาทรงมีพระเชษฐภคินีจำนวน 3 พระองค์ดังนี้
*อดีตสมเด็จพระราชินีนาถเบียทริกซ์
*เจ้าหญิงไอรีนแห่งเนเธอร์แลนด์
*เจ้าหญิงมาร์ครีตแห่งเนเธอร์แลนด์

**เสกสมรส**
พระองค์เสกสมรสและหย่ากับฮอร์เฮ กิเยร์โม มีพระบุตร 3 คน ดังนี้
*เบร์นาร์โด กิเยร์โม
*นิโกลัส กิเยร์โม
*ฮูเลียนา กิเยร์โม
พระบุตรของพระองค์มิได้รับการสถาปนาเป็น "เจ้า" ดังเช่นพระบุตรในเจ้าหญิงมาร์ครีตแห่งเนเธอร์แลนด์ พระเชษฐภคินี และไม่ได้เป็นสมาชิกพระราชวงศ์ดัตช์ แต่สามารถพำนักในพระราชวังหลวงได้ และมีสิทธิในการได้รับเงินจากพระราชวังตามสิทธิในฐานะสมาชิกราชวงศ์ออเรนจ์-นัสเซา

**สิ้นพระชนม์**
สำนักพระราชวังแห่งเนเธอร์แลนด์ ได้ประกาศอย่างเป็นทางการว่า เจ้าหญิงคริสตินา สิ้นพระชนม์ด้วยพระอาการมะเร็งทางพระอัฐิ (มะเร็งกระดูก) ในช่วงเช้าวันศุกร์ของวันที่ 16 สิงหาคม 2562 สิริพระชันษา 72 ปี ณ พระราชวังนอร์ดไอน์เดอ กรุงเฮก พระองค์ยังเป็นพระราชธิดาพระองค์แรกของสมเด็จพระบรมราชชนนีนาถและพระราชบิดาที่สิ้นพระชนม์

**แหล่งข้อมูลอื่น**
  Royal House of the Netherlands- Princess Christina singing "My sweetheart is the man in the moon"
2562
หมวดหมู่:เจ้าหญิงเนเธอร์แลนด์
หมวดหมู่:บุคคลที่ยังมีชีวิตอยู่
หมวดหมู่:เสียชีวิตจากมะเร็งกระดูก
หมวดหมู่:นักดนตรีตาบอด
บิกโฟร์ (บริษัทตรวจสอบบัญชี)

บิกโฟร์ (Big Four) คือเครือข่ายบริษัทให้บริการด้านวิชาชีพที่ใหญ่ที่สุดสี่แห่งของโลก ประกอบธุรกิจด้านการตรวจสอบบัญชี บริการให้ความเชื่อมั่น ภาษีอากร การบริหารจัดการ ที่ปรึกษาทางธุรกิจ คณิตศาสตร์ประกันภัย บริการด้านการเงิน และบริการด้านกฎหมาย ซึ่งกลุ่มบริษัททั้งสี่แห่งนี้เป็นผู้ให้บริการตรวจสอบบัญชีแก่บริษัทมหาชนจำกัด (บริษัทจดทะเบียนในตลาดหลักทรัพย์) และบริษัทจำกัดจำนวนมากมาย และมีรายงานว่าเป็นผู้ให้บริการตรวจสอบบัญชีกว่าร้อยละ 99 ของบริษัทที่อยู่ในดัชนีฟุตซี 100 (FTSE 100) และร้อยละ 96 ของบริษัทที่อยู่ในดัชนีฟุตซี 250 (FTSE 250) อันเป็นดัชนีที่รวบรวมบริษัทมหาชนจำกัดขนาดกลางชั้นนำ
ข้อมูลที่เผยแพร่แก่สาธารณชนล่าสุดของบิกโฟร์มีดังต่อไปนี้
ในอดีตกลุ่มบริษัทเหล่านี้เป็นที่รู้จักกันในนาม บิกเอกท์ (Big Eight) ก่อนจะลดลำดับลงมาเป็น บิกซิกซ์ (Big Six) และ บิกไฟว์ (Big Five) จากการควบรวมกิจการตามลำดับ ต่อมาในปี ค.ศ. 2002 กลุ่มบิกไฟว์ก็ถูกลดลำดับลงมาเหลือเป็นบิกโฟร์ภายหลังการล่มสลายของอาเธอร์แอนเดอร์เซิน (Arthur Andersen) จากการที่บริษัทเข้าไปมีส่วนพัวพันในเรื่องอื้อฉาวเอ็นรอน
ตัวอย่างเครือข่ายบริษัทให้บริการด้านวิชาชีพรายใหญ่แห่งอื่น ๆ ได้แก่ บีดีโอ, อาร์เอสเอ็ม, มาซาร์ส, แกรนต์ ธอร์นตัน, โครว์ ฮอร์วาร์ท, เอชแอลบี และคลิฟตัน ลาร์สัน อัลเลน เป็นต้น

**โครงสร้างทางกฎหมาย**
บริษัทบิกโฟร์ทั้งสี่แห่งล้วนแล้วแต่มีสถานะเป็นเครือข่ายบริษัทให้บริการด้านวิชาชีพ ไม่มีบริษัทใดที่มีสถานะเป็นบริษัทเดี่ยว เป็นเครือข่ายของบริษัทหลากหลายแห่งที่บริหารงานและมีเจ้าของแยกเป็นอิสระจากกัน แต่ตกลงกับบริษัทสมาชิกแห่งอื่น ๆ ในเครือข่ายในการใช้ชื่อบริษัท เครื่องหมายการค้า และมาตรฐานด้านคุณภาพร่วมกัน ซึ่งในแต่ละเครือข่ายได้มีการจัดตั้งนิติบุคคลขึ้นมาประสานงานกิจกรรมระหว่างบริษัทสมาชิกโดยเฉพาะ เช่นในกรณีของเคพีเอ็มจีที่ได้จัดตั้งนิติบุคคลกลางสำหรับการประสานงานในประเทศสวิตเซอร์แลนด์ ส่วนเครือข่ายบริษัทบิกโฟร์อีกสามแห่งที่เหลือล้วนแล้วแต่จัดตั้งนิติบุคคลดังกล่าวในสหราชอาณาจักร มีสถานะเป็นบริษัทจำกัดตามกฎหมายสหราชอาณาจักร โดยนิติบุคคลเหล่านี้ไม่ได้ดำเนินงานเพื่อให้บริการด้านวิชาชีพแก่บุคคลภายนอก และไม่มีอำนาจควบคุมบริษัทสมาชิกของตนแต่อย่างใด เป็นการบริหารงานในลักษณะเดียวกับเครือข่ายบริษัทที่พบเห็นได้ทั่วไปในวิชาชีพด้านกฎหมาย
ในหลาย ๆ กรณี บริษัทสมาชิกแต่ละแห่งจะดำเนินงานในประเทศใดประเทศหนึ่งเท่านั้น และจะจัดโครงสร้างให้สอดรับกับสภาพกฏเกณฑ์หรือกฎหมายของประเทศนั้น ๆ แต่อาจมีกรณีเฉพาะบ้างในบางประเทศ เช่น ในปี ค.ศ. 2007 เคพีเอ็มจีได้รวมบริษัทสมาชิก 4 แห่งเข้าเป็นบริษัทเดียวกัน เป็นต้น
ในกรณีของอีวาย บริษัทได้รวมนิติบุคคลทางกฎหมายแต่ละแห่งเข้าเป็นหน่วยบริหารจัดการ 3 กลุ่ม จากหน่วยการดำเนินงานตามภูมิศาสตร์ 4 กลุ่ม คือ กลุ่มอเมริกา กลุ่มเอเมีย (EMEIA; ยุโรป ตะวันออกกลาง อินเดีย และแอฟริกา) และกลุ่มเอเชียแปซิฟิก ซึ่งหน่วยบริหารจัดการเหล่านี้ดำเนินงานโดยบริษัทท้องถิ่นของภูมิภาคแต่ละแห่ง แต่ไม่ได้เป็นผู้ให้บริการด้านวิชาชีพโดยตรง และไม่ได้เป็นเจ้าของในบริษัทสมาชิกท้องถิ่นของเครือข่ายแต่อย่างใด

**อ้างอิง**

**แหล่งข้อมูลอื่น**
  (ดีลอยต์) ; -  (ไพรซ์วอเทอร์เฮาส์คูเปอส์) ; -  (อีวาย) ; -  (เคพีเอ็มจี) ; -  บทความ Big 4 Audit Firms Play Big Role in Offshore Murk -  วิดีโอ G8 And Tax Avoidance - Spinwatch Exclusive on the role of the Big Four in lawmaking 
หมวดหมู่:การเลี่ยงภาษี
หมวดหมู่:บริษัททำบัญชี
มารีนา คาปูโร

มารีนา สตานิสลาวอฟนา คาปูโร (Марина Станиславовна Капуро) เป็นนักร้องชาวรัสเซีย
คาปูโร เกิดวันที่ 15 ตุลาคม ค.ศ. 1961 ที่เลนินกราด เธอได้เข้าเรียนที่ Pioneers Palace เมื่อตอนอายุแปดขวบ เธอสำเร็จการศึกษาที่ Saint Petersburg State University of Culture and Arts
เธอได้ร่วมงานกับ Yuri Berendyukov นักแต่งเพลง, ต่อมาเธอได้ก่อตั้งวงดนตรี โฟล์กร็อก  Yabloko (apple). เธอได้ร่วมงานกับ Yuri Morozov, Chizh & Co, Nautilus Pompilius และวงดนตรีแนว celtic rock  Welladay
ในปี ค.ศ. 1993 เธอได้ร้องเพลง Sparrow Oratorium ของ Sergey Kuryokhin ปีต่อมาเธอได้รางวัล Meritorious Artist แห่งรัสเซีย เธอร้องเพลงชาติในงาน กู๊ดวิว เกมส์ 1994 ที่เซนต์ปีเตอส์เบิร์ก ในปี ค.ศ. 2000, เธอประสบความสำเร็จจาก อัลบั้มที่แปด ที่วางจำหน่ายในชื่อ Небеса (Nebesa, The Sky หรือชื่อภาษาไทย "ท้องฟ้า") และร่วมแต่งเพลงกับนักแต่งเพลงชาวนอร์เวย์ คลอเดีย สก็อต ในปี ค.ศ. 2008 เธอร้องเพลงเดี่ยวใน แอ็บบา จู๊กบ็อกซ์ มิวสิกเคิล ชื่อ แอ็บบามาเนีย (สร้างโดย Yuri Berendyukov)

**แหล่งข้อมูลอื่น**
 http://www.marinakapuro.ru date=2017-05-12 - title=ABBAmania 2008 Promo
หมวดหมู่:บุคคลที่ยังมีชีวิตอยู่
หมวดหมู่:บุคคลจากเซนต์ปีเตอส์เบิร์ก
หมวดหมู่:นักร้องรัสเซีย
Mind Memory 1.44 พื้นที่รัก

Mind Memory 1.44 พื้นที่รัก เป็นภาพยนตร์ไทย แนวโรแมนติก สร้างโดย บริษัท เฟฮู อินฟินิตี้ จำกัด  กำกับโดย สุพจน์ คูณดี,มนัสนันท์ กุดหอม นำแสดงโดย เจมส์ มาร์, ฮัม อึน-จ็อง, พัสกร พลบูรณ์, ณัฐวุฒิ เจนมานะ, จุฑามาศ วิชัย กำหนดออกฉายในวันที่ 23 กุมภาพันธ์ พ.ศ. 2560 

**เรื่องย่อ**
ภัทร์ (เจมส์ มาร์) โปรแกรมเมอร์อัจฉริยะ ผู้ที่ชอบอยู่ในโลกของตัวเอง ซึ่งมีเพื่อนสนิท พีท (ณัฐวุฒิ เจนมานะ) และแพรว (พัสกร พลบูรณ์) โลกของภัทร์ได้เปลี่ยนไปเมื่อได้เจอกับมินจี (ฮัม อึน-จ็อง) สาวชาวเกาหลี มินจีเป็นผู้หญิงที่เก่งมีความอ่อนโยน ทั้งคู่ได้ร่วมกันพัฒนาโปรแกรมเพื่อช่วยเหลือคนชราและใช้ฐานข้อมูลมาจาก Mind ซึ่งเป็นแอพพิเคชั่นที่ภัทร์รักและหวงมากที่สุด ความสัมพันธ์ของทั้งคู่ค่อยๆ เริ่มก่อตัวขึ้น ความทรงจำต่าง ๆ ที่ถูกบันทึกด้วยหัวใจของคนสองคน  จนกระทั่งได้มีคนทำให้ความสัมพันธ์ของทั้งคู่เปลี่ยนไปความรักและความเข้าใจจะช่วยให้พวกเขาผ่านพ้นเรื่องราวต่าง ๆ ไปได้หรือไม่ 

**นักแสดง**
 เจมส์ มาร์ รับบท ภัทร์- ฮัม อึน-จ็อง รับบท คิม มินจี- ณัฐวุฒิ เจนมานะ รับบท พีท- พัสกร พลบูรณ์ รับบท แพรว- จุฑามาศ วิชัย รับบท จีน่า- ศิศิรา ศิลาชัย รับบท คิม มินจี (ตอนเด็ก)

**เพลงประกอบภาพยนตร์**
 เพลง ความทรงจำ ขับร้องโดย คณิตกุล เนตรบุตร- เพลง เฉียด ขับร้องโดย เบล สุพล

**การสร้างและการตอบรับ**
เดิมภาพยนตร์จะใช้ชื่อว่า "Micro Love" แต่ได้เปลี่ยนชื่อมาเป็น Mind Memory 1.44 พื้นที่รัก ในที่สุด เป็นภาพยนตร์เรื่องแรกจากการสร้างของเฟฮู อินฟินิตี้ ของไทยร่วมทุนกับบริษัทสร้างภาพยนตร์ของเกาหลีใต้ โดยมีนักแสดงระดับซูเปอร์สตาร์ของเกาหลีใต้มาร่วมนำแสดง คือ ฮัม อึน-จ็อง นักร้องแห่งวงที-อารา เกิร์ลกรุปชื่อดังของเกาหลีใต้ แต่ได้มีปัญหาในเรื่องของการเข้าฉาย ได้มีการเลื่อนการฉายออกไปจากเดิมที่กำหนดไว้ที่ปี พ.ศ. 2559 เป็นต้นปี พ.ศ. 2560 และได้มีกระแสข่าวว่ามีการถอดนักแสดงคนหนึ่งออก คือ ซอ จียอน และได้เปลี่ยนเป็นจุฑามาศ วิชัย แทน เมื่อเข้าฉายได้เรต น 13+ แต่ทว่าก็มีเสียงวิจารณ์ว่ากระแสตอบรับไม่ดี จนถึงขนาดอาจเรียกได้ว่าเงียบเชียบ แต่นักแสดงนำคือ เจมส์ มาร์ ที่มีผลงานภาพยนตร์เป็นเรื่องแรกในชีวิตก็ไม่สนกระแสวิจารณ์อันนี้

**อ้างอิง**

**แหล่งข้อมูลอื่น**
  เรื่องย่อภาพยนตร์Mind Memory 1.44 พื้นที่รัก สยามโซน-  เรื่องย่อภาพยนตร์Mind Memory 1.44 พื้นที่รัก date=2017-04-28 -  facebook fanpage ภาพยนตร์Mind Memory 1.44 พื้นที่รัก-  เว็บไซต์ภาพยนตร์Mind Memory 1.44 พื้นที่รัก date=2017-02-15 -  youtube channel ภาพยนตร์Mind Memory 1.44 พื้นที่รัก
*title=Mind Memory:1.44
หมวดหมู่:ภาพยนตร์รัก
หมวดหมู่:ภาพยนตร์ไทยที่ออกฉายในปี พ.ศ. 2560
หมวดหมู่:ภาพยนตร์ภาษาเกาหลี
หมวดหมู่:ภาพยนตร์ที่ถ่ายทำในประเทศเกาหลีใต้
อีลี เมตช์นิคอฟ

อิลียา อิลยิช เมชนิคอฟ (Ilya Ilyich Mechnikov, Илья́ Ильи́ч Ме́чников) หรือ อีลี เมตช์นิคอฟ (Élie Metchnikoff, Élie Metchnikoff) (15 พฤษภาคม (แบบเก่า 3 พฤษภาคม) ค.ศ. 1845 – 15 กรกฎาคม ค.ศ. 1916) เป็นนักสัตววิทยาชาวรัสเซีย เป็นผู้ค้นพบกระบวนการฟาโกไซโทซิสจากการทดลองกับตัวอ่อนของดาวทะเล ผลงานดังกล่าวทำให้เขาได้รับรางวัลโนเบลสาขาสรีรวิทยาหรือการแพทย์ร่วมกับเพาล์ เอร์ลิชในปี ค.ศ. 1908 นอกจากนี้เขายังนิยามคำว่า "gerontology" สำหรับการศึกษาด้านอายุขัย

**ประวัติ**
อิลียา อิลยิช เมชนิคอฟเกิดที่หมู่บ้านอิวานอฟกา ใกล้กับเมืองคาร์กิวในปี ค.ศ. 1845 เป็นบุตรคนเล็กจากทั้งหมด 5 คนของอิลียา อิวาโนวิช เมชนิคอฟและเอมิลียา ลวอฟนา (เนวาโควิช) เมชนิคอฟเรียนที่โรงเรียนในเมืองคาร์กิวและเริ่มสนใจด้านชีววิทยา เขาพยายามจะเรียนต่อด้านชีววิทยาที่มหาวิทยาลัยเวือทซ์บวร์ค แต่เนื่องจากมหาวิทยาลัยยังไม่เปิดภาคเรียนจึงย้ายไปเรียนด้านวิทยาศาสตร์ธรรมชาติที่มหาวิทยาลัยคาร์กิว หลังเรียนจบจากมหาวิทยาลัย เมชนิคอฟเดินทางไปเยอรมนีเพื่อศึกษาสิ่งมีชีวิตบนเกาะเฮ็ลโกลันท์ในทะเลเหนือ เขาได้รับคำแนะนำให้ไปทำงานกับรูดอล์ฟ ลิวคาร์ตที่มหาวิทยาลัยกีเซิน ที่นั่นเมชนิคอฟค้นพบวงจรชีวิตแบบสลับของนีมาโทดาและค้นพบการย่อยระดับเซลล์ของทรีมาโทดา ต่อมาเขาย้ายไปที่เมืองเนเปิลส์เพื่อทำดุษฎีนิพนธ์ แต่ต้องย้ายไปที่มหาวิทยาลัยเกิททิงเงินเนื่องจากเกิดโรคระบาด ในปี ค.ศ. 1867 เมชนิคอฟกลับไปที่รัสเซียเพื่อรับปริญญาเอกจากมหาวิทยาลัยเซนต์ปีเตอส์เบิร์ก เขาได้รับการแต่งตั้งให้ทำงานที่มหาวิทยาลัยอิมพีเรียลนอวอรอสซียา (ปัจจุบันคือมหาวิทยาลัยออแดซา) แต่ด้วยวัยเพียง 22 ปีทำให้เขามักมีปัญหากับเพื่อนร่วมงานที่มีอายุมากกว่า เมชนิคอฟจึงถูกย้ายไปที่มหาวิทยาลัยเซนต์ปีเตอส์เบิร์ก แต่ในปี ค.ศ. 1870 เขาย้ายกลับมาที่ออแดซาเพื่อรับตำแหน่งศาสตราจารย์ด้านสัตววิทยาและกายวิภาคเปรียบเทียบ เมชนิคอฟลาออกในปี ค.ศ. 1882 แล้วตั้งห้องปฏิบัติการของตัวเองแต่ไม่สำเร็จ เขาเดินทางไปที่ปารีสเพื่อขอคำแนะนำจากหลุยส์ ปาสเตอร์ แต่ปาสเตอร์มอบตำแหน่งงานในสถาบันปาสเตอร์ให้เมชนิคอฟ ซึ่งเขาทำงานอยู่ที่นั่นจนกระทั่งเสียชีวิตด้วยภาวะหัวใจวายในปี ค.ศ. 1916
ด้านชีวิตส่วนตัว เมชนิคอฟแต่งงานครั้งแรกกับลุดมิลา ฟีโอดอโรวิตช์ในปี ค.ศ. 1863 แต่เธอเสียชีวิตด้วยวัณโรคในอีก 10 ปีต่อมา ในปี ค.ศ. 1875 เขาแต่งงานใหม่กับโอลกา เบลอโกพีโตวา เมชนิคอฟเป็นอเทวนิยม

**อ้างอิง**

**แหล่งข้อมูลอื่น**
 อีลี เมตช์นิคอฟ- อีลี เมตช์นิคอฟ- website=The Ukrainian Biochemical Journal
หมวดหมู่:นักสัตววิทยา
หมวดหมู่:นักวิทยาภูมิคุ้มกัน
หมวดหมู่:ชาวรัสเซียเชื้อสายยิว
หมวดหมู่:ผู้ได้รับรางวัลโนเบลสาขาสรีรวิทยาหรือการแพทย์
หมวดหมู่:ชาวรัสเซียผู้ได้รับรางวัลโนเบล
หมวดหมู่:ภาคีสมาชิกราชสมาคมแห่งลอนดอน
หมวดหมู่:เสียชีวิตจากภาวะหัวใจล้มเหลว
หมวดหมู่:นักวิทยาศาสตร์ชาวรัสเซีย
หมวดหมู่:ศิษย์เก่าจากมหาวิทยาลัยแห่งชาติคาร์กิว
หมวดหมู่:ศิษย์เก่าจากมหาวิทยาลัยกีเซิน
หมวดหมู่:ศิษย์เก่าจากมหาวิทยาลัยเกิททิงเงิน
หมวดหมู่:ศิษย์เก่าจากมหาวิทยาลัยลูทวิช-มัคซีมีลีอานแห่งมิวนิก
หมวดหมู่:ศิษย์เก่าจากมหาวิทยาลัยเซนต์ปีเตอส์เบิร์ก
หมวดหมู่:บุคคลจากมหาวิทยาลัยออแดซา
หมวดหมู่:บุคคลจากมหาวิทยาลัยเซนต์ปีเตอส์เบิร์ก
หมวดหมู่:บุคคลจากสถาบันปาสเตอร์
หมวดหมู่:บุคคลจากมหาวิทยาลัยแห่งชาติคาร์กิว
วอลเลย์บอลยุวชนหญิงชิงแชมป์โลก 2003

== ประเทศที่เข้าร่วมแข่งขัน**
16 ทีมจะได้รับการแบ่งออกเป็น 4 สาย ๆ ละ 4 ทีมโดยแต่ละสายจะทำการแข่งขันแบบพบกันหมด

**รอบคัดเลือก**
All times are Polish Standard Time (UTC+07:00).

**กลุ่ม A**

**กลุ่ม B**

**กลุ่ม C**

**กลุ่ม D**

**รอบเพลย์ออฟ**

**รอบจัดอันดับ**

**รอบน็อกเอาท์**

**รอบสุดท้าย**

**ตารางชิงแชมป์ ===
แฮหัวหุย

แฮหัวหุย (มีบทบาทในคริสต์ศตวรรษที่ 3) มีชื่อในภาษาจีนกลางว่า เซี่ยโหว เวย์ (p=Xiàhóu Wēi) ชื่อรอง จี้เฉฺวียน (p=Jìquán) เป็นขุนพลและขุนนางของรัฐวุยก๊กในยุคสามก๊กของจีน เป็นบุตรชายคนที่สี่ของแฮหัวเอี๋ยนและเป็นพระปิตามหัยกา (ตาทวด) ของจักรพรรดิจิ้น-ยฺเหวียนตี้แห่งราชวงศ์จิ้นตะวันออก

**ประวัติ**
แฮหัวหุยเป็นบุตรชายคนที่สี่ของแฮหัวเอี๋ยนขุนพลผู้รับใช้โจโฉขุนศึกผู้วางรากฐานของรัฐวุยก๊กในช่วงปลายราชวงศ์ฮั่นตะวันออกก่อนเข้าสู่ยุคสามก๊ก มารดาของแฮหัวหุยมีชื่อสกุลเดิมว่าเตง (丁 ติง) เป็นน้องสาวของภรรยาคนแรกของโจโฉ แฮหัวหุยเป็นสหายสนิทของบุตรชายของโจโฉรวมถึงโจผีและโจสิด แฮหัวหุยยังรู้จักกับเอียวเก๋าตั้งแต่วัยเยาว์และรู้สึกได้ว่าเอียวเก๋ามีความสามารถไม่ธรรมดา จึงแนะนำแฮหัวป๋าพี่ชายคนที่สองให้จัดงานสมรสระหว่างเอียวเก๋าและบุตรสาวของแฮหัวป๋า เอียวเก๋าภายหลังกลายเป็นขุนพลที่มีชื่อเสียงในช่วงปลายยุคสามก๊กและช่วงต้นราชวงศ์จิ้น
ครั้งหนึ่งแฮหัวหุยได้พบกับหมอดูชื่อจู เจี้ยนผิง (朱建平) ซึ่งบอกกับแฮหัวหุยว่า "ท่านจะกลายเป็นผู้ปกครองมณฑลขณะอายุ 48 ปี แต่ท่านก็จะพบกับหายนะครั้งใหญ่เช่นกัน หากท่านรอดจากหายนะมาได้ ท่านจะมีอายุยืนถึง 69 ปี และจะกลายเป็นเสนาบดีอีกด้วย"  ต่อมาแฮหัวหุยดำรงตำแหน่งเป็นข้าหลวง (刺史 ชื่อฉื่อ) ของมณฑลเกงจิ๋วและกุนจิ๋วของรัฐวุยก๊กก่อนวันเกิดปีที่ 48 แต่การณ์ก็ไปเป็นตามคำทำนายของจู เจี้ยนผิง เมื่อแฮหัวหุยล้มป่วยหนักในช่วงปลายปี  แฮหัวหุยคิดว่าตนคงไม่รอดชีวิต จึงสั่งเสียกับครอบครัวที่เตรียมงานศพ แต่แฮหัวหุยก็ต้องประหลาดใจที่ตนหายจากอาการป่วยในช่วงปลายเดือน 12 จึงงานเลี้ยงก่อนวันขึ้นปีใหม่เพื่อเฉลิมฉลอง แฮหัวหุยบอกกับแขกของตนว่า "ข้าหายจากอาการป่วยแล้ว เมื่อดวงตะวันขึ้นในวันพรุ่ง ข้าจะมีอายุ 49 ปี ข้ารอดพ้นจากหายนะที่จู เจี้ยนผิงเคยเตือนไว้แล้ว" หลังงานเลี้ยง จู่ ๆ แฮหัวหุยก็อาการกำเริบและเสียชีวิตด้วยอาการป่วยในคืนนั้น

**ครอบครัว**
แฮหัวหุยมีบุตรชายอย่างน้อย 2 คน บุตรชายคนแรกชื่อเซี่ยโหว จฺวิ้น (夏侯駿) มีตำแหน่งเป็นข้าหลวง (刺史 ชื่อฉื่อ) ของมณฑลเป๊งจิ๋ว บุตรชายคนที่สองชื่อ เซี่ยโหว จฺวาง (夏侯莊) แต่งงานกับลูกพี่ลูกน้องของหยาง ฮุย-ยฺหวีและมีตำแหน่งเป็นเจ้าเมือง (太守 ไท่โฉ่ว) ของเมืองห้วยหลำ (淮南郡 หฺวานหนานจฺวิ้น)
เซี่ยโหว จฺวางมีบุตรชายอย่างน้อย 2 คนและบุตรสาวอย่างน้อย 1 คน บุตรชายคนแรกชื่อเซี่ยโหว จ้าน (夏侯湛) มีตำแหน่งเป็นทหารม้ามหาดเล็ก (散騎常侍 ซ่านฉีฉางชื่อ) และปลัด (相 เซียง) ของรัฐลำหยง (南陽國 หนานหยางกั๋ว) บุตรชายคนที่สองชื่อเซี่ยโหว ฉุน (夏侯淳) มีตำแหน่งเป็นเจ้าเมืองของเมืองอี้หยาง (弋陽郡 อี้หยางจฺวิ้น) บุตรชายของเซี่ยโหว ฉุนชื่อเซี่ยโหว เฉิง (夏侯承) มีตำแหน่งเป็นทหารม้ามหาดเล็กในยุคราชวงศ์จิ้นตะวันออก บุตรสาวของเซี่ยโหว จฺวางชื่อเซี่ยโหว กวางจี (夏侯光姬) สมรสกับซือหม่า จิ้น  (司馬覲) เจ้าชายของราชวงศ์จิ้นตะวันตก และให้กำเนิดจักรพรรดิจิ้นยฺเหวียนตี้แห่งจักรพรรดิพระองค์แรกของราชวงศ์จิ้นตะวันออก

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).- ฝาน เสฺวียนหลิง (648). พงศาวดารราชวงศ์จิ้น (จิ้นชู).
หมวดหมู่:ขุนนางของวุยก๊ก
หมวดหมู่:ผู้ดำรงตำแหน่งทางการเมืองในมณฑลชานตง
ซีอีวียูโรเปียนแชมเปียนส์คัพ ฤดูกาล 1960–61

ซีอีวีแชมเปียนส์ลีก ฤดูกาล 1960–61 (1960–61 CEV European Champions Cup) เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 2 ของการแข่งขัน

**ทีมที่เข้าร่วม**

**รอบแบ่งกลุ่ม**

**รอบสุดท้าย**

**รอบ 16 ทีม**




**รอบก่อนรองชนะเลิศ**

**รอบรองชนะเลิศ**

**รอบชิงชนะเลิศ**

**อันดับการแข่งขัน**

**แหล่งข้อมูลอื่น**
 Official website date=2016-03-04 - Results in todor66.com
หมวดหมู่:วอลเลย์บอลในปี พ.ศ. 2503
หมวดหมู่:วอลเลย์บอลในปี พ.ศ. 2504
1961–62
8.8 ซม. ฟลัค 18/36/37/41

8.8 ซม. ฟลัค 18/36/37/41 (โดยทั่วไปเรียกว่าแปดสิบแปด) เป็นปืนใหญ่ต่อต้านอากาศยาน-ต่อต้านรถถังขนาด 88 มม.ของเยอรมันจากสงครามโลกครั้งที่สอง มันได้ถูกใช้อย่างแพร่หลายโดยเยอรมนีตลอดช่วงสงคราม และเป็นหนึ่งในอาวุธเยอรมันที่ได้รับการยอมรับมากที่สุดของช่วงความขัดแย้ง การพัฒนารูปแบบดั้งเดิมได้นำไปสู่ความหลากหลายของปืนนี้
ชื่อที่ถูกใช้กับหนึ่งในอาวุธปืน ชื่อแรกที่ถูกเรียกอย่างเป็นทางการว่า 8.8 ซม. ฟลัค 18 มันได้ถูกพัฒนาขึ้นเป็น 8.8 ซม. ฟลัค 36 และต่อมา 8.8. ซม. ฟลัค 37name=comma คำว่า ฟลัด เป็นคำย่อของภาษาเยอรมันว่า Flugzeugabwehrkanone  ซึ่งหมายถึง "ปืนใหญ่ป้องกัน-อากาศยาน" วัตถุประสงค์เดิมของอาวุธนี้  ในอังกฤษ คำว่า ฟลัด กลายเป็นคำทั่วไปสำหรับการยิงปืนต่อต้านอากาศยาน ในการใช้อย่างวิสาสะ ปืนนี้ได้เป็นที่รู้จักกันอย่างแพร่หลายว่า Acht-acht ("แปด-แปด") โดยฝ่ายเยอรมัน และ "แปดสิบแปด" โดยฝ่ายสัมพันธมิตร
ด้วยระบบรถขนที่มีความหลากหลายที่ช่วยให้ฟลัค 8.8 ซม. สามารถยิงในโหมดต่อต้านรถถังที่จำกัด เมื่อยังอยู่บนล้อ มันสามารถตั้งบนพื้นดินได้อย่างสมบูรณ์ในเวลาแค่เพียงสองนาทีครึ่ง  มันได้ถูกใช้งานที่ประสบความสำเร็จคือการต่อต้านรถถังอย่างเร่งด่วน จึงนำไปสู่การพัฒนาปืนใหญ่รถถังที่ตามมา:  8.8 ซม. KwK 36  ด้วยคำว่า KwK ย่อมาจาก Kampfwagen-Kanone(แปลว่า "ยานพาหนะปืนใหญ่รบ" หรือ "ยานพาหนะปืนใหญ่ต่อสู้") ด้วยความตั้งใจที่จะนำมาติดตั้งไว้ในป้อมปืนเป็นอาวุธหลักของรถถัง ปืนใหญ่กระบอกนี้ได้ทำหน้าที่เป็นอาวุธหลักของรถถังหนัก ทีเกอร์ 1
นอกเหนือจากการออกแบบของบริษัทครุพแล้ว Rheinmetall ยังได้สร้างปืนต่อต้านอากาศยานที่ทรงพลังกว่าคือ 8.8 มม. ฟลัค. 41 ซึ่งผลิตในจำนวนที่ค่อนข้างน้อย ครุพได้ตอบสนองด้วยรุ่นต้นแบบอื่นของปืนกระบอกลำกล้องยาว 8.8 ซม. ซึ่งได้พัฒนาขึ้นให้กลายเป็นปืนต่อต้านรถถังและรถถังพิฆาต  8.8 ซม. แพค 43 ที่ถูกใช้สำหรับเอเลอฟันท์และยาคท์พันเทอร์ และติดตั้งบนป้อมปืนด้วย 8.8. ซม. เคดับบลิวเค 43 ปืนใหญ่รถถังหนักของทีเกอร์ 2

**อ้างอิง**
 "Lexikon der Wehrmacht - Flugabwehrwaffen (Flak)"- "TM E9-369A: German 88-mm Antiaircraft Gun Materiel - Technical Manual, U.S. War Department, June 29, 1943 (Lone Sentry)". Retrieved 23 December 2014.- Biedermann (1923). Die deutsche Sprache als Spiegel deutscher Kultur. Frommannsche Buchhandlung. p. 38. Flak (Flugzeugabwehrkanone)- Oberkommando des Heeres H.Dv.481/541 - Merkblatt für die Munition der 8,8 cm Flugabwehrkanone 18 (8,8 cm Flak 18) und der 8,8 cm Flugabwehrkanone 36 (8,8 cm Flak 36) ; Berlin: Oberkommando des Heeres, 1942.- Wilhelm Oppermann, 1928.- "Free Web Hosting - Unlimited Web Space and Transfer with PHP Mysql and No Popups or Banners". Retrieved 23 December 2014.

**หมายเหตุ**
หมวดหมู่:ปืนต่อต้านอากาศยาน
หมวดหมู่:ปืนต่อสู้รถถัง
ค่ายกักกันแบร์เกิน-เบ็ลเซิน

alt=
ค่ายกักกันแบร์เกิน-เบ็ลเซิน (Konzentrationslager Bergen-Belsen) หรือ เบ็ลเซิน เป็นค่ายกักกันนาซีที่ซึ่งปัจจุบันตั้งอยู่ที่โลเออร์แซ็คโซนี ทางภาคเหนือของเยอรมนี, ทางทิศตะวันตกเฉียงใต้ของเมืองแบร์เกิน ใกล้กับเมืองเซ็ลเลอ (Celle) แต่เดิมถูกสร้างขึ้นเป็นค่ายเชลยศึก ใน ค.ศ. 1943 บางส่วนของค่ายได้กลายเป็นค่ายกักกัน ช่วงแรกได้กลายเป็น "ค่ายแลกเปลี่ยน" ที่ซึ่งตัวประกันชาวยิวที่ถูกคุมขังไว้เพื่อจะได้แลกเปลี่ยนกับนักโทษเชลยศึกเยอรมันที่ถูกคุมขังในต่างประเทศ ต่อมาค่ายได้รับการขยายเพื่อรองรับชาวยิวจากค่ายกักกันอื่น ๆ
อนุสรณ์สถานถึงเหล่าเชลยศึกโซเวียต
ภายหลังปี ค.ศ. 1945  ชื่อนี้ได้ถูกนำไปใช้กับค่ายผู้ที่ถูกขับไล่ที่จัดตั้งขึ้นในบริเวณใกล้เคียง แต่มันมักจะมีเกี่ยวข้องกับค่ายกักกันเป็นส่วนใหญ่  ตั้งแต่ปี ค.ศ. 1941 ถึง 1945 จำนวนเชลยศึกโซเวียตประมาณ 20,000 คน และอีก 50,000 คนได้เสียชีวิตที่นั่น ด้วยความแน่นเบียดแออัดกัน ขาดแคลนอาหารและสภาพสุขาภิบาลที่แย่ทำให้เกิดการระบาดของไข้รากสาดใหญ่ วัณโรค ไข้รากสาดน้อย และโรคบิด นำไปสู่การเสียชีวิตของผู้คนมากกว่า 35,000 คน ในช่วงสองสามเดือนแรกของปี ค.ศ. 1945 ไม่นานก่อนและหลังได้รับการปลดปล่อย
ค่ายแห่งนี้ได้รับการปลดปล่อยเมื่อวันที่ 15 เมษายน ค.ศ. 1945 โดยกองพลยานเกราะบริติซที่ 11 ทหารได้พบว่าเชลยภายในค่ายกักกันประมาณ 60,000 คน ส่วนใหญ่อยู่ในสภาพกึ่งอดอยากและป่วยหนัก และอีก 13,000 ศพ รวมทั้งอันเนอ และมาร์กอท ฟรังค์ ที่นอนตายอยู่บริเวณรอบค่ายที่ยังไม่ได้ถูกฝัง ด้วยความน่าสะพรึงกลัวของค่าย แฟ้มเอกสารบนฟิล์มและในรูปถ่ายทำให้ชื่อ"เบ็ลเซิน" กลายเป็นสัญลักษณ์ของการก่ออาชญากรรมของนาซีโดยทั่วไปเพื่อแสดงความคิดเห็นจากสาธารณชนในหลายประเทศในช่วงเวลาหลังปี ค.ศ. 1945 ปัจจุบัน,ได้มีอนุสรณ์สถานที่มีห้องโถงนิทรรศการที่จัดตั้งขึ้นในเมือง

** อ้างอิง**
 "POW Camps". Retrieved April 3, 2012.
*"Bergen-Belsen". Retrieved April 3, 2012.
แบร์เกิน-เบ็ลเซิน
หมวดหมู่:พิพิธภัณฑ์สงครามโลกครั้งที่สอง
หมวดหมู่:สิ่งก่อสร้างในรัฐนีเดอร์ซัคเซิน
โอรังมาวัซ

โอรังมาวัซ หรือ มาวัซ (Orang Mawas, Mawas) หรือในอีกชื่อหนึ่งว่า โอรังดาลัม (Orang Dalam) เป็นสัตว์ประหลาดขนดกคล้ายเอปผสมมนุษย์ซึ่งมีผู้อ้างว่าพบเห็นในป่าลึกของรัฐยะโฮร์ ประเทศมาเลเซีย คล้ายคลึงกับบิ๊กฟุตหรือแซสแควตช์ในทวีปอเมริกาเหนือ, เยติหรือมนุษย์หิมะในเทือกเขาหิมาลัย หรือโอรัง เปนเดะก์บนเกาะสุมาตราของอินโดนีเซีย ภูมิภาคอาเซียนเช่นเดียวกัน
กล่าวกันว่า โอรังมาวัซมีความสูงถึง 3 เมตร (ประมาณ 10 ฟุต) ตีนมีขนาดใหญ่และมีขนดกสีดำ มีรายงานว่าจับปลาและขโมยผลไม้กินเป็นอาหาร ชาวโอรังอัซลีหรือซาไก (ซึ่งเป็นชนพื้นเมืองของภูมิภาคแถบนี้) เรียกโอรังมาวัซว่า "ฮันตูจารังกีกี" (hantu jarang gigi) ซึ่งแปลว่า "ผีฟันเขี้ยว" บันทึกของโอรังมาวัซ ย้อนหลังไปไกลถึงปี ค.ศ. 1871 บ้างเชื่อกันว่าเป็นสัตว์เลี้ยงลูกด้วยนมขนาดใหญ่จำพวกมนุษย์วานรที่สูญพันธุ์ไปแล้วในยุคก่อนประวัติศาสตร์ คือ ไจแกนโลพิเทคัส ที่ยังหลงเหลือมาจนถึงปัจจุบัน ขณะเดียวกันก็มีผู้พบเห็นหลายคน แต่ยังไม่มีหลักฐานยืนยันเพียงพอ ซึ่งอาจเป็นไปได้ว่าเป็นหมีหมาหรือหมีคน นอกจากนั้นแล้วยังมีรายงานของสิ่งมีชีวิตที่คล้ายคลึงกันที่ฟิลิปปินส์ด้วย รวมถึงในประเทศไทย ในป่าลึกทางตอนใต้ของประเทศ ก็มีคำบอกเล่าของพรานป่าหรือผู้ที่เดินป่าหลายวันถึงสิ่งมีชีวิตชนิดหนึ่งที่มีรูปร่างคล้ายมนุษย์แต่มีขนดกเหมือนลิง แต่สามารถพูดภาษามนุษย์ได้ โดยเรียกว่า บุดนาก
บนเกาะสุมาตรา คำว่า "มาวัซ" (mawas) หรือ "มายัซ" (maias) เป็นชื่อสามัญสำหรับใช้เรียกลิงอุรังอุตัง
รายงานเกี่ยวกับโอรังมาวัซปรากฏถี่ขึ้นในคริสต์ทศวรรษ 1950 จนถึง ค.ศ. 1995 ในรัฐยะโฮร์มีรอยเท้าขนาดใหญ่พร้อมด้วยนิ้วเท้าสี่นิ้ว ในเดือนพฤศจิกายน ค.ศ. 2005 มีพยานหลายรายที่เป็นคนงานก่อสร้างขณะกำลังล้างบ่อน้ำอยู่ พบเห็นครอบครัวโอรังมาวัซ ประกอบด้วยตัวขนาดโตเต็มที่ 2 ตัว และตัวที่ยังเล็กอยู่ เดินอยู่ใกล้แม่น้ำกินจิน ต่อมาได้พบรอยเท้าขนาดใหญ่มีความยาว 18 นิ้ว (46 เซนติเมตร) รอยเท้ารอยนี้ถูกเรียกว่าเป็นรอยเท้าของมาวัซ และได้ตีพิมพ์ลงในหนังสือพิมพ์ของมาเลเซีย ในเดือนมกราคม ค.ศ. 2006 เจ้าหน้าที่ในรัฐยะโฮร์ได้ประกาศถึงการมีอยู่จริงของโอรังมาวัซ และประกาศได้มีการล่าได้ โดยถือว่าเป็นสัตว์ลึกลับ ซึ่งคำประกาศได้ถูกนำเสนอลงในเว็บไซต์เกี่ยวกับสัตว์ประหลาด และมีรายงานว่า โอรังมาวัซถูกจับได้ในวันที่ 19 เมษายน ปีเดียวกัน แต่ต่อมา ทางการของรัฐได้ปฏิเสธเรื่องดังกล่าวทั้งหมด
ในต้นปี ค.ศ. 2017 ภาพยนตร์เรื่อง Mawas นำแสดงโดยมิเชล โหย่ว ออกฉาย เป็นเรื่องราวเกี่ยวกับโอรังมาวัซ และถือเป็นภาพยนตร์สัตว์ประหลาดเรื่องแรกของมาเลเซีย

**ดูเพิ่ม**
โอรังเป็นเดะก์
*บาตูตุต
*ฮิบะกง

**อ้างอิง**
หมวดหมู่:สัตว์ประหลาดคล้ายมนุษย์
จูกัดสง

จูกัดสง (คริสต์ทศวรรษ 240จูกัดเจี๋ยมบิดาของจูกัดสงเกิดใน ค.ศ. 227 ดังนั้นปีเกิดของจูกัดสงจึงควรอยู่ในคริสต์ทศวรรษ 240 -  พฤศจิกายน ค.ศ. 263)ทั้งจูกัดสงและจูกัดเจี๋ยมผู้บิดาเสียชีวิตก่อนการยอมจำนนของจ๊กก๊ก มีชื่อในภาษาจีนกลางว่า จูเก่อ ช่าง (p=Zhūgě Shàng) เป็นขุนพลของรัฐจ๊กก๊กในยุคสามก๊กของจีน เป็นบุตรชายคนโตของจูกัดเจี๋ยมขุนพลจ๊กก๊ก และเป็นหลานปู่ของจูกัดเหลียงอัครมหาเสนาบดีคนแรกของจ๊กก๊ก

**ประวัติ**
ในปี ค.ศ. 263 เตงงายขุนพลจากวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก และปรากฏที่อำเภอโปยเสีย (涪縣 ฝูเซี่ยน; ในนครเหมียนหยาง มณฑลเสฉวนในปัจจุบัน) หลังจากใช้ทางลัดจากอิมเป๋ง (陰平 อินผิง; ปัจจุบันคืออำเภอเหวิน นครหล่งหนาน มณฑลกานซู่) จูกัดเจี๋ยมนำทัพจ๊กก๊กมาที่อำเภอโปยเสียเพื่อต้านข้าศึกแต่ล่าถอยมายังอำเภอกิมก๊ก (緜竹 เหมียนจู๋) หลังทราบข่าวว่าทัพหน้าของจ๊กก๊กถูกตีแตกพ่าย เตงงายส่งคนนำสารไปเกลี้ยกล่อมจูกัดเจี๋ยมให้ยอมจำนน แต่จูกัดเจี๋ยมปฏิเสธและสั่งให้ประหารชีวิตคนนำสาร ในการรบที่ตามมาที่กิมก๊ก ทัพจ๊กก๊กถูกตีแตกพ่าย ทั้งจูกัดเจี๋ยมและจูกัดสงถูกสังหารในที่รบ หฺวาหยางกั๋วจื้อ (華陽國志) บันทึกว่าจูกัดสงถอนใจกล่าวว่า "บิดาและข้าได้รับความเมตตาจากรัฐ การที่เราล้มเหลวที่จะกำจัดฮุยโฮก่อนหน้านี้ส่งผลทำให้บัดนี้รัฐของเราติดอยู่ในสถานการณ์หายนะเช่นนี้ เราจะทำประการใดกับชีวิตเราได้บ้างเล่า" จากนั้นจูกัดสงจึงขับม้าพุ่งเข้าท่ามกลางทหารของวุยก๊กแล้วเสียชีวิตในที่รบ

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (คริสต์ศตวรษที่ 3). จดหมายเหตุสามก๊ก (ซันกั๋วจื้อ).- ฉาง ฉฺวี (คริสต์ศตวรรษที่ 4). หฺวาหยางกั๋วจื้อ.- ซือหม่า กวาง (1084). จือจื้อทงเจี้ยน.
หมวดหมู่:บุคคลในยุคสามก๊ก
หมวดหมู่:ขุนพลของจ๊กก๊ก
หมวดหมู่:บุคคลในยุคสามก๊กที่ถูกสังหารในยุทธการ